
25.
Par Ogres novada pašvaldības iekšējo noteikumu Nr.12/2026 “Grozījumi Ogres novada pašvaldības 2024. gada 27. marta iekšējos noteikumos Nr. 13/2024 “Ogres novada Jauniešu domes nolikums”” izdošanu

Ogres novada pašvaldības (turpmāk – Pašvaldība) dome 2024. gada 27. martā izdeva iekšējos noteikumus Nr. 13/2024 “Ogres novada Jauniešu domes nolikums”  (protokols Nr. 5; 34.) (turpmāk – Nolikums). 
Ogres novada Izglītības pārvaldes galvenā jaunatnes lietu speciāliste sadarbībā ar Ogres novada Jauniešu domes vadītāju un vietniekiem ir izvērtējusi nolikumu un secinājusi, ka tajā nepieciešams veikt grozījumus saistībā ar izmaiņām Jaunatnes likumā.
2026. gada 19. martā spēkā stājušies grozījumi Jaunatnes likumā ar kuriem ir paaugstināts jaunieša vecuma slieksnis Latvijā, nosakot, ka jaunietis ir persona vecumā no 13 līdz 30 gadiem (iepriekš – līdz 25 gadiem). Līdz ar to personām vecumā no 25 līdz 30 gadiem tiek paplašinātas iespējas iesaistīties jaunatnes politikā un jaunatnes darbā, kā arī izmantot ar to saistītos atbalsta mehānismus. Grozījumu mērķis ir uzlabot jauniešu dzīves kvalitāti, attīstot viņu kompetences, veicinot iniciatīvu, darba tikumu un patriotismu, līdzdalību lēmumu pieņemšanā un sabiedriskajā dzīvē, kā arī stiprinot darbu ar jaunatni un pilnveidojot jaunatnes politikas sistēmu. 
Pamatojoties uz Valsts pārvaldes iekārtas likuma 28. pantu, 73. panta pirmās daļas 1. punktu, Pašvaldību likuma 10. panta pirmās daļas 8. punktu, 50. panta pirmo daļu un Jaunatnes likuma 5. panta otrās daļas 5. punktu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav, 
Ogres novada pašvaldības dome NOLEMJ:

1. [bookmark: _GoBack]Izdot Ogres novada pašvaldības iekšējos noteikumus Nr.12/2026 “Grozījumi Ogres novada pašvaldības 2024. gada 27. marta iekšējos noteikumos Nr.13/2024 “Ogres novada Jauniešu domes nolikums”” (turpmāk – Noteikumi), pielikumā.
2. Uzdot Ogres novada pašvaldības Centrālās administrācijas Kancelejai nodrošināt Noteikumu aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

